CELEX: 62019CA0272
Language: el
Date: 2020-07-09 00:00:00
Title: Υπόθεση C-272/19: Απόφαση του Δικαστηρίου (τρίτο τμήμα) της 9ης Ιουλίου 2020 [αίτηση του Verwaltungsgericht Wiesbaden (Γερμανία) για την έκδοση προδικαστικής αποφάσεως] — VQ κατά Land Hessen [Προδικαστική παραπομπή – Άρθρο 267 ΣΛΕΕ – Έννοια του όρου «δικαστήριο» – Προστασία των φυσικών προσώπων έναντι της επεξεργασίας δεδομένων προσωπικού χαρακτήρα – Κανονισμός (ΕΕ) 2016/679 – Πεδίο εφαρμογής – Άρθρο 2, παράγραφος 2, στοιχείο α' – Έννοια του όρου «δραστηριότητα η οποία δεν εμπίπτει στο πεδίο εφαρμογής του δικαίου της Ένωσης» – Άρθρο 4, σημείο 7 – Έννοια του όρου «υπεύθυνος επεξεργασίας» – Επιτροπή Αναφορών του κοινοβουλίου ομόσπονδου κράτους ενός κράτους μέλους – Άρθρο 15 – Δικαίωμα πρόσβασης του υποκειμένου των δεδομένων]

31.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 287/11
            
         
      Απόφαση του Δικαστηρίου (τρίτο τμήμα) της 9ης Ιουλίου 2020 [αίτηση του Verwaltungsgericht Wiesbaden (Γερμανία) για την έκδοση προδικαστικής αποφάσεως] — VQ κατά Land Hessen
      (Υπόθεση C-272/19) (1)
      
      (Προδικαστική παραπομπή - Άρθρο 267 ΣΛΕΕ - Έννοια του όρου «δικαστήριο» - Προστασία των φυσικών προσώπων έναντι της επεξεργασίας δεδομένων προσωπικού χαρακτήρα - Κανονισμός (ΕΕ) 2016/679 - Πεδίο εφαρμογής - Άρθρο 2, παράγραφος 2, στοιχείο α' - Έννοια του όρου «δραστηριότητα η οποία δεν εμπίπτει στο πεδίο εφαρμογής του δικαίου της Ένωσης» - Άρθρο 4, σημείο 7 - Έννοια του όρου «υπεύθυνος επεξεργασίας» - Επιτροπή Αναφορών του κοινοβουλίου ομόσπονδου κράτους ενός κράτους μέλους - Άρθρο 15 - Δικαίωμα πρόσβασης του υποκειμένου των δεδομένων)
      (2020/C 287/16)
      Γλώσσα διαδικασίας: η γερμανική
      
         Αιτούν δικαστήριο
      
      Verwaltungsgericht Wiesbaden
      
         Διάδικοι στην υπόθεση της κύριας δίκης
      
      VQ
      
         κατά
      
      Land Hessen
      
         Διατακτικό
      
      Το άρθρο 4, σημείο 7, του κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων), έχει την έννοια ότι, στο μέτρο που επιτροπή αναφορών του κοινοβουλίου ομόσπονδου κράτους ενός κράτους μέλους καθορίζει, μόνη ή από κοινού με άλλους, τους σκοπούς και τον τρόπο της επεξεργασίας, η επιτροπή αυτή πρέπει να χαρακτηριστεί ως «υπεύθυνος επεξεργασίας» κατά την έννοια της διατάξεως αυτής, με αποτέλεσμα η επεξεργασία δεδομένων προσωπικού χαρακτήρα η οποία πραγματοποιείται από μια τέτοια επιτροπή να εμπίπτει στο πεδίο εφαρμογής του ως άνω κανονισμού, ιδίως του άρθρου του 15.
      
         (1)  ΕΕ C 187 της 3.6.2019.